ગઇ કાલે સામાન્ય સભા પત્યા બાદ કોંગ્રેસના સભ્યોએ મેયર ઓફિસમાં અડ્ડો જમાવ્યો. ભાજપના સિનિયરો વચ્ચે વર્ચસ્વની લડાઇ ચાલતી હોઇ કોંગ્રેસે ‘મેયર કા દુશ્મન, હમારા દુશ્મન’ જેવા હાસ્યાસ્પદ સૂત્રોચ્ચાર કર્યા. મેયર, ડેપ્યુટી મેયરનો બહાર નીકળવાનો રસ્તો રોકવા દરવાજા પાસે ભોંયપલાંઠીવાળીને બેસી ગયા. ભાજપ અને કોંગ્રેસ વચ્ચે ‘ફેંકુ’ અને ‘પપ્પુ’ જેવા સામસામે બૂમબરાડા પણ થયા. લોકોની પીડા ભૂલી જઇ નરોડા-નારોલના ગેરકાયદે બાંધકામો ભાજપના અને જુહાપુરાના કોંગ્રેસના તેવી અરસપરસ ઉગ્ર આક્ષેપબાજી પણ થઇ હતી.